‘Star Wars’ klop ‘Avatar’ by VSA-loket“Star Wars” teenoor “Avatar” “Star Wars: The Force Awakens” het ŉ rekord opgestel in Amerika by die plaaslike loket, het die Walt Disney Co. Woensdag aangekondig. Die presiese getalle is nog nie bekend gemaak nie, maar die jongste uitgawe van Lucasfilm se Star Wars-reeks onder regie van JJ Abrams, het die $760.5 miljoen-rekord van James Cameron se “Avatar” verbygesteek. Die fliek het teen Dinsdag plaaslik reeds meer as $758.2 miljoen by die loket verdien. Internasionaal staan die bedrag op $799.1 miljoen, altesaam dus meer as $1.55 miljard. “Avatar” het egter wêreldwyd by die loket $2.79 miljard verdien, en Cameron se “Titanic” het $2.19 miljard wêreldwyd verdien.